Author: Moravčík Juraj
Last saved by: Chudá Viera
Company: Hewlett-Packard Company

Správa zo zahraničnej pracovnej cesty 

1.  Účastník ZPC:   

JUDr. Ing. Eduard Hulík, zástupca MŠVVaŠ SR v Riadiacom výbore SET Plan EÚ, anglický C1, nemecký B1, ruský B2.
Adresa pracoviska: MŠVVaŠ SR, kancelária ŠT 2, Stromová 1, 813 30 Bratislava.
Pracovné zaradenie: jednotlivo – podľa opisu funkcie pri mene účastníka ZPC.
Znalosť jazykov: jednotlivo – podľa opisu funkcie pri mene účastníka ZPC.

2.  Zahraničná pracovná cesta:	

Štát, mesto: Belgické kráľovstvo, Brusel
Miesto: At DG ENER premises – Rue de Mot 24Brussels, 1040, Room 03/47
Vykonaná dňa: 26. 09. a 27. 09. 2017
Účel cesty: účasť na rokovaní SET planu Steering group 
Spôsob jej financovania (cestovné): MŠVVaŠ SR – sekcia vedy a techniky

3.  Rámcový program pobytu:

26. 09. 2017 – príjazd, ubytovanie v hoteli Campanile Hotel and Restaurant Drogenbos
27. 09. 2017 – rokovanie podľa priloženého programu
27. 09. 2017 – odjazd

4.  Stručný priebeh rokovaní:

Patrik Child (chair of morning session) privítal účastníkov. Uviedol, že do popredia sa dostávajú čisté energie a ich inovácie a výskum. Ako ďalšia bola na programe stratégia SET planu po jeho implementácii prostredníctvom TWG (pracovných skupín). Predmetom rokovaní SET planu bola spolupráca v oblasti nových technológií, vedy a výskumu. Jednotlivé krajiny predložili návrhy spolupráce v pracovných skupinách. Riešil sa aj systém zastúpenia krajín v bearau SET plan. Boli prednesené nové iniciatívy v SET plane krajín a možný spôsob financovania projektov. Ďalej bola informácia o stave jednotlivých pracovných skupín a odsúhlasené implementačné plány pre CCS a Energy efficiency in industry. Boli prezentované 3 hlavné bloky dokumentov:
1. Uzatvorenie Implementačného plánu na roky 2017 a 2018,
2. SET plan financovanie,
3. Energetická únia a jej vplyv na SET plan.
Ďalším bodom bol stav TWG (pracovných skupín) a možnosť sa pripojiť k TWG (pracovným skupinám), ktoré nie sú ešte uzatvorené. Následne prezentovali svoje implementačné plány Španielsko, Nórsko a Holandsko. V ďalšom sme boli oboznámení so stavom predsedníctva Steering group a oboznámil som členov so stavom prípravy SET plan konferencie, ktorá sa má konať koncom novembra a začiatkom decembra v Bratislave.

5.  Odporúčané závery:

Sledovanie vývoja v jednotlivých pracovných skupinách TWG, presadiť účasť v skupinách ktoré nie sú ešte uzavreté a súčasne má Slovensko záujem pracovať. Treba zabezpečiť súčasne spoluprácu Ministerstva hospodárstva SR a podnikateľskej sféry. Preveriť možnosti financovania Slovenských projektov v rámci EÚ.
6.   Prehľad prinesenej dokumentácie a miesto jej uloženia
Dokumentácia uložená na MŠVVaŠ SR – materiál „Accelerating Clean Energy Innovation“.

7.   Osobitne vyhodnotený očakávaný prínos ZPC

ZPC splnila očakávaný prínos účasti SR na aktivitách SET planu vzhľadom na jej prepojenia
na Energetickú úniu. Nájsť spôsoby, akými by mohli byť financované slovenské projekty.

8.    Spôsob zverejnenia výsledkov ZPC, prenos získaných informácií
...

Súhlasím so zverejnením správy zo ZPC na internete.

Správu vypracoval: JUDr. Ing. Eduard Hulík 
Dátum: 04. 10. 2017
Správu schválila: Oľga Nachtmannová, ŠT II